Document ID: 31999R1167

Ir-Regolament tal-Kummissjoni (KE) Nru 1167/1999
tat-3 ta’ Ġunju 1999
li jemenda r-Regolament (KE) Nru 831/97 li jistabbilixxi l-istandards tal-marketing li japplikaw għall-avokado
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex ta’ l-ikel [1] ĠU L 297, tal-21.11.1996, p. 1., kif l-aħħar emendat bir-Regolament (KE) Nru 857/1999 [2] ĠU L 108, tas-27.4.1999, p. 7., u b’mod partikolari l-Artikolu 2(2) tiegħu,
(1) Billi l-Anness mar-Regolament tal-Kummissjoni (KE) Nru 831/97 [3] ĠU L 119, tat-8.5.1997, p. 13. jistabbilixxi l-istandards tal-marketing li japplikaw għall-avokado;
(2) Billi l-Istandard FFV-42 tal-UN/ECE (Il-Kummissjoni Ekonomika tan-Nazzjonijiet Uniti għall-Ewropa Magħquda) li jirrigwarda l-kontroll tal-kwalità tal-marketing u kummerċjali ta’ l-avokado li jkunu qegħdin jimxu fil-kummerċ internazzjonali bejn u lejn il-pajjiżi membri tal-UN/ECE ġie emendat f’laqgħat riċenti tal-Grupp tax-Xogħol tal-ECE dwar l-Istandardizzazzjoni tal-Prodotti li Jeħżienu u l-Iżvilupp tal-Kwalità; billi l-Artikolu 2(2) tar-Regolament (KE) Nru 2200/96 jipprovdi illi għandhom jitqiesu l-istandards tal-UN/ECE rrakkomandati minn dan il-Grupp tax-Xogħol meta jiġu adottati l-istandards dwar il-frott u l-ħxejjex ta’ l-ikel; billi l-istandards Komunitarji għall-avokado għandhom għalhekk jinġiebu f’linja ma’ l-istandards korrispondenti tal-UN/ECE;
(3) Billi l-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħxejjex ta’ l-Ikel Friski,
ADOTTAT DAN IR-REGOLAMENT:
L- Artikolu 1
L-Anness mar-Regolament (KEC) Nru 831/97 jiġi emendat kif ġej:
1. fil-punt A "Ħtiġiet minimi" tat-tieni paragrafu ta’ l-ewwel sentenza fit-Titolu II "DISPOŻIZZJONIJIET LI JIRRIGWARDAW IL-KWALITÀ", tiġi miżjuda l-frażi "sod waqt il-punt tad-dispaċċ" wara l-frażi "irid ikun";
2. il-punt A
"L-Uniformità"
ta’ l-ewwel paragrafu fit-Titolu V
"DISPOŻIZZJONIJIET LI JIRRIGWARDAW IL- PREŻENTAZZJONI"
, jiġi mibdul b’dan li ġej (inkluża n-nota (
1
) fil-qiegħ tal-paġna):
"Il-kontenut ta’ kull pakkett irid ikun uniformi u jkun fih biss avokado ta’ l-istess oriġini, varjetà, kwalità, kolorazzjoni [1] Bidla fil-kulur tal-varjetajiet tal-qoxra skura mhix meqjusa bħala difett, iżda l-kulur tal-frott f’kull pakkett irid ikun uniformi fil-waqt tad-dispaċċ. u daqs."
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta’ Ġunju 1999.

Labels: 3
17